ელიას ფერნანდეს ალბანო

ელიას ფერნანდეს ალბანო(დ. 1845 - გ. 6 სექტემბერი, 1910) — ჩილელი პოლიტიკოსი, რომელიც 1910 წლის 16 აგვისტოდან გარდაცვალებამდე იყო ჩილეს პრეზიდენტის მოვალეობის შემსრულებელი.Family Fernández Albano

ფერნანდესი დაიბადა ჩილეს ქალაქ სანტიაგოში, ხუან დე დიოს ფერნანდეს განასა და მარია დელ პილარ ალბანო ვერგარას ოჯახში. იგი იყო ხუან ალბანო პერეირა მარკესის შვილთაშვილი.
მან განათლება მიიღო ეროვნულ ინსტიტუტში (Instituto Nacional), ხოლო შემდგომ ჩილეს უნივერსიტეტში დაამთავრა იურიდიული ფაკულტეტი. ის ადვოკატთა ასოციაციაში 1869 წლის 18 მაისს მიიღეს. 1871 წლის 16 აგვისტოს დაქორწინდა მერსედეს ბარანიაო ოჩაგავიაზე.Memoria Chilena

1885 წელს იგი ლონტუეს დეპუტატად აირჩიეს და ხელახლა აირჩიეს 1891 წელს. 1894 წელს იგი ტალკას, კურეპტოსა და ლონტუეს ოლქის დეპუტატი გახდა. ფერნანდესი ორჯერ იყო სამრეწველო და საზოგადოებრივი მშენებლობის მინისტრი პრეზიდენტ ხორხე მონტის დროს (1894–1896); იყო ომისა და ფლოტის (1896–1897), ფინანსთა (1897) და შინაგან საქმეთა (1899–1900) მინისტრი ფედერიკო ერასურიზ ეჩაურენის ხელისუფლების პერიოდში, ხოლო 1902–1903 წლებში კვლავ შინაგან საქმეთა მინისტრის პოზიციას იკავებდა ხერმან რიესკო ერასურისის მთავრობაში.

1910 წელს, პრეზიდენტ პედრო მონტმა, სერიოზულად ავადმყოფობის გამო, მიატოვა თანამდებობა და გერმანიაში სამკურნალოდ გაემგზავრა, თუმცა მკურნალობა უშედეგო აღმოჩნდა. ფერნანდესი, რომელიც შინაგან საქმეთა მინისტრის პოზიციაზე იყო, ხელმძღვანელობდა სახელმწიფოს მონტის არ ყოფნისას და მონტის გარდაცვალების შემდეგ, 1910 წლის 16 აგვისტოს, დროებით პრეზიდენტად დაინიშნა. თუმცა ფერნანდესი მონტის დაკრძალვისას გაცივდა, რაც მალე ფილტვის დაავადებაში გადაიზარდა და შედეგად გულის უკმარისობით გარდაიცვალა სანტიაგოში, 1910 წლის 6 სექტემბერს, პრეზიდენტის თანამდებობაზე დანიშვნიდან მხოლოდ სამი კვირის შემდეგ.Resumen biografíco de Elías Fernández Albano

რესურსები ინტერნეტში

Genealogical chart 

სქოლიო

კატეგორია:დაბადებული 1845
კატეგორია:გარდაცვლილი 6 სექტემბერი
კატეგორია:გარდაცვლილი 1910
კატეგორია:პრეზიდენტები
კატეგორია:ჩილეს პრეზიდენტები
კატეგორია:პოლიტიკოსები
კატეგორია:ჩილეს პოლიტიკა
კატეგორია:ჩილელები